„Chiar azi de dimineață am vorbit cu el (Victor Ponta — n.red.). Se simte din ce în ce mai bine și în câteva zile o să revină în România. (...) Nu știu exact când o să vină”, a declarat ministrul Justiției Robert Cazanciuc.

Potrivit surselor Digi24 Ilie Sârbu a plecat în Turcia.

Victor Ponta se află în Turcia de la jumătatea lunii iunie. El a fost operat la genunchi, după o accidentare suferită într-un meci de baschet.

După operație premierul a anunţat că are nevoie de cel puţin 28 de zile ca să-și revină, dar sâmbătă a spus, într-o intervenție telefonică la un post de televiziune, că va reveni în țară în maximum două săptămâni.